20.04.2011

Ja, goddaw mand økseskaft.

Jeg har været i Elgiganten i mandags, for at returnere et tv jeg havde fortrudt, har kun haft det i 6 dage, så havde jo god tid op til de 14 dages returrret, som man har hos dem.  
Jeg syntes det var for lille, og lyden alt for dårlig.

Da jeg så står i butikken, og skal have det tv, som jeg havde set på, hørt lyden, og betalt depositum på i fredags, da jeg var i butikken og tale med dem om returnering, og hvordan det skulle gøres, får jeg så pludselig at vide for første gang, at det er en demomodel de vil sælge mig, da de ikke har nye modeller af det tv, da det er en model, der er ved at udgå.

Jeg vil ikke have en demomodel, hvis sælgeren havde talt om det om fredagen, da jeg talte med dem om at returnere det først købte tv, havde jeg omgående sagt nej. Han blev ved at påstå, at han havde sagt det til mig, og jeg fastholdt at det ikke passede, jeg følte han beskyldte mig for at lyve.

Min søn, som er med mig,  spørger ind til om de har noget andet at tilbyde, der ligger på linje med det, som jeg gerne ville have haft, hvis ikke det var fordi, det var en demomodel, og så viser han os en 47 tommer LG, superflot, som står til 8000 kr. i forretningen, men som han vil sælge mig for 6.500 kr., fordi der har været så meget bøvl og misforståelser.

Det endte op med, at jeg fik købt det tv, som var 2500 kr. dyrere end jeg havde regnet med fra start, det først returnerede tv kostede 4000 kr. og jeg går så hjem og finder det samme tv hos Wupti til 4.981 kr., dvs. sige at mit er over 1500 kr. dyrere hos Elgiganten med den ”tilbudspris” de tilbød mig, og over 3000 kr. dyrere end de 4.981 kr. hos Wupti.

Vil så lige sige, at på Pricerunner, var der en 4-5 butikker alle med det tv til omkring 5000 kr., så det var ikke kun Wupti, der havde det, men de var de billigste.
 "Vi vil være billigst" er Elgigantens slogan, og det skal man holde dem op på og fast i.

Jeg oplevede også en meget arrogant tv sælger, der var ret ligeglad, da jeg protesterede over, at jeg holdt fast i at jeg ikke var blevet oplyst om, at det var en demomodel, og at jeg ville have det samme tv men i nyt, og det kostede 500 kr. mere på nettet, "så kunne jeg bare gå hjem, og bestille det på nettet, hvis jeg ville have det".. 
De havde internet i butikken, de kunne have tilbudt mig at bestille det der, men nej.
Ikke en skid hjælpsom, bare en opblæst nar :(
Det er første gang, jeg har handlet tv hos Elgiganten, ikke nogen ubetinget succes.

Så i går tirsdag, besluttede jeg mig for, at jeg ville kørte op og tale med dem i dag, da de ikke ringede til mig i går som jeg var blevet lovet af den fælles afdeling, man ringer til. 
Igen dårlig kundeservice.
Kommer ind i butikken, får fat i samme sælger som solgte mig tv’et i mandags, og forklarer ham hele historien med det samme billige tv hos Wupti, og om han vil slå af prisen ned til det ??

Nej, det vil han ikke, han kan kun gå ned til indkøbspris, som er 5800 kr., jeg forklarer ham at jeg jo bare kan bruge min returret efter påske, få alle pengene tilbage, og så købe det til den billige pris, jamen så måtte jeg jo gøre det, han var ikke til at rokke.

Gik derfra med æv og øv følelse, og at jeg ikke orkede at skulle pakke endnu et tv sammen, få fat i sønnike om han kunne osv. 

Gik i Føtex og handlede, jeg var på Fisketorvet, tænkte lidt over det, og blev enig med mig selv om, at jeg ville gå tilbage til Elgiganten, og sige ja tak til de 5800 kr., så var det ude af verden, og jeg havde mit dejlige tv, selv om det stadig ikke var til den billige pris.
 Jeg havde ikke mange chancer til at undersøge noget i mandags efter kl. 19, intet tv, og der bare skulle træffes en hurtig beslutning.

Prøvede endda at tale med en anden ung mand i kundeservice, for at høre om der var en anden overordnet, jeg kunne tale med om alt det her, det var der ikke det var ham jeg havde handlet med, der helt selv besluttede om hvordan og hvorledes.

Kommer ind i butikken igen, og ham som jeg havde handlet og talt med alle gangene var der ikke, så en anden ung mand spurgte om han kunne hjælpe, forklarede ham hele historien igen, han kiggede meget uforstående på mig, da jeg fortæller at jeg ikke kan få tv’et til den billige pris, som jeg havde set det til på nettet, for det ville han da give mig det til. 

I det samme kommer han gående ham jeg havde handlet og talt med, han havde været ude og ryge og hurra for det, for nu var der pludselig ingen problemer med at få det til 4.981 kr. 

Havde jeg været rigtig smart, havde jeg bare taget imod pengene for det første tv, og gået hjem og gloet på nettet, fundet det fine tv, som jeg så i butikken, og som står her nu, så havde jeg været fri for alt det bøvl, som dog endte godt til sidst. 
Men jøsses da et gedemarked.
Det betaler sig at kæmpe for det man tror på, og nogle gange lykkes det.

P.S. Det eneste der forløb fuldstændig let og smertefrit var tilbageleveringen af det først købte tv, ingen problemer.

HVIS jeg nogensinde handler tv i Elgiganten igen, så husker jeg at se og høre mig grundigt for først, det har jeg lovet mig selv.